चायल्डलायन म्हळ्यार इश्टागत आशिल्ले दिदी वा आपुलकी आशिल्लो भय्या, जो भेदनीय भुरग्यां खातीर वर्साच्या 365 दिसां 24 वरां उपलब्ध आसता.
 देशभरांतल्या लाखांनी भुरग्यांनी आस्त दाखोवपी फोन नंबर, चायल्डलायन ही मजत आनी आधार जाय आशिल्ल्या भुरग्यां खातीर फुकट तशेंच आपत्ती वेळार चलपी भारताची पयली 24 वरांची सेवा.
 तुमी संबंदीत प्रोढ वा भुरगें आसू, तुमी आमच्यो सेवां घेवपा खातीर 1098 हो फुकट टोल क्रमांकाचेर फोन करपाक शकतात. आमी फक्त गरजू भुरग्यांच्या आपत्तीक तोंड दिना तर तांची दीर्घ काळाच्या काळजी आनी पुनर्वसणूक जावची म्हण सेवांक तांकां जोडटा. आमी आता मेरेन अशा फोन कॉला वरवीं देशभरांतल्या तीन दशलक्ष भुरग्यां मेरेन पावल्यात.
 भारत सरकाराचे बायलां आनी भुरगीं उदरगत मंत्रालय, राज्य सरकारां, एनजीओ, आंतरराष्ट्रीय संघटना, कॉर्पोरेट क्षेत्र, संबंदीत व्यक्ती आनी भुरग्यांच्या भागीदारीन एकठांय करपाचो मंच म्हळ्यार चायल्डलायन.
 भुरगीं प्रेरक देश जो सगल्या भुरग्यांचे हक्क आनी संरक्षणाची हमी दिता.
 भुरगी हक्क कबलातीच्या फाटभुंयेर चायल्डलायन सेवा सुरू केल्या. चायल्डलायन ही गरज आशिल्ल्या भुरग्यांक भुरग्यां संबंदीच्या मुद्द्यांचेर काम करपी वेगवेगळ्या एनजीओं कडेन जोडपी एक जनेल यंत्रणा आसा. काळजी आनी संरक्षणाची गरज आशिल्ल्या सगल्या भुरग्यांक सेवां विशी माहिती आनी त्यो मेळटात हाची जतनाय घेवपाक चायल्डलायन वावुरता. तशेंच त्यो भुरगी प्रेरक आसा आनी तांकां जाय तेन्ना उपलब्ध आसा हाची जतनाय घेवप आनी तांचेर परिणाम करपी निर्णयांनी भाग घेवपाक तांकां प्रोत्साहन दिवपाचें काम करता.
 रस्त्यांचेर रावपी भुरग्यां खातीरची टोल-फ्री फोन हॅल्पलायन सेवा राष्ट्रीय पांवड्यावेली भुरगीं संरक्षण सेवेंत विकसीत जाल्या जी भारतांतल्या 372 शारां आनी नगरांनी कार्यरत आसा. 